stanford-oval/wikipedia huggingface dataset:
תסמונת HELLP

| --- | --- |

שטף דם גדול בקפסולת הכבד באישה עם תסמונת HELLP אולטרסאונד
 תחום:  מיילדות 
 שכיחות:  0.5%-0.9% מכלל ההריונות
 סיבות:  לא ידוע
 אבחון:  גילוי נזק לתאי דם באמצעות משטח דם, ספירת טסיות נמוכה, עליה באנזימי כבד
 טיפול:  יילוד מיידי
 סיבוכים:  דמם בלתי נשלט, קרע בכבד, פרכוסים, אי-מתן שתן ואי-ספיקת כליות, דימום במוח ואף תמותת האם.
 קישורים ומאגרי מידע
 InfoMed:  https://www.infomed.co.il/disease-997/
 eMedicine:  article/1394126 
 MeSH:  D000037
 MedlinePlus:  000890
 OMIM:  https://www.omim.org/entry/614985
 סיווגים
 ICD-10:  https://icd.who.int/browse10/2010/en#/O14.2
 ICD-11:  JA24.2 
 
תסמונת HELLP היא סיבוך חריג וחריף של רעלת היריון המאופיין בהמוליזה, רמות גבוהות של אנזימים בכבד, וספירת טסיות נמוכה. בדרך כלל, התסמונת פוגעת בנשים במהלך שלושת החודשים האחרונים של ההריון, או זמן קצר לאחר הלידה. הסימפטומים עשויים לכלול תחושת עייפות, בצקת, כאב ראש, בחילה, כאב בטן ימין עליון, ראייה מטושטשת, דימום באף והתקפים אפילפטיים. סיבוכים עשויים לכלול קרישה אינטרוסקולרית מופצת (אנגלית: DIC), הפרעות שליה, וכשל כליות. הגורם לתסמונת אינו ידוע, והטיפול היעיל ביותר בה הוא לידה של התינוק בהקדם האפשרי.
תסמינים וסימפטומים

הסימנים הראשונים של תסמונת HELLP מתחילים להופיע באמצע השליש השלישי של ההריון, אם כי הם עשויים להופיע בשלבים מוקדמים או מאוחרים יותר. מידת החומרה של הסימפטומים משתנה מאם לאם, ולעיתים עשויים להתבלבל בינם לבין סימפטומי הריון תקינים, במיוחד אם הם אינם חמורים.
החולות בתסמונת HELLP סובלות מאי נוחות כללית וכן מכאבים עזים או מכאבי הרבע הימני העליון של הבטן (65%), מלווים בבחילות והקאות (30%), כאב ראש (30%), דימומים (9%), צהבת (5%), כאבי גב, אנמיה ויתר לחץ דם. חלק מהחולות עלולות לסבול גם מכאב ראש ומבעיות ראייה. סימפטומים אלו עשויים להחמיר בלילה. ככל שהמצב מתקדם ומחמיר, נוצרים שטפי דם ספונטניים בעקבות הקרע של קפסולת הכבד, המתרחשת בתדירות גבוהה יותר באונה הימנית. נוכחות של כל שילוב מבין הסימפטומים הללו, ובפרט קרע של קפסולת הכבד, מחייב בדיקה מיידית עקב שיעורי התחלואה והתמותה הגבוהים במצב זה.
גורמי סיכון

מדד מסת הגוף (אנגלית: BMI) והפרעות מטבוליות, כמו גם תסמונת אנטי פוספו ליפידית (אנגלית: APLS) מגדילים באופן משמעותי את הסיכון ללקות בתסמונת HELLP בקרב כלל המטופלות.
בנוסף, נשים שלקו בעברת בתסמונת, או שהן בעלות קשר גנטי לנשים אחרות שלקו בה, נוטות להיות בסיכון גבוה יותר ללקות בתסמונת HELLP בכל ההריונות הבאים.
נכון למידע הזמין כיום, הסיכון לתסמונת HELLP אינו קשור באופן חד-משמעי לווריאציה גנטית ספציפית, אך סביר להניח כי שילוב של שינויים גנטיים, כגון גן FAS, גן VEGF, קולטן גלוקוקורטיקואיד וגן קולטן דמוי טול, מגבירים את הסיכון ללקות בה.
פתופיזיולוגיה

נכון לזמן כתיבת ערך זה, הפתופיזיולוגיה של תסמונת HELLP עדיין לא ברורה וטרם נמצאה סיבה מדויקת להתרחשותה. עם זאת, יש הטוענים כי התסמונת נובעת מפגם שלייתי שמונע מכלי הדם השלייתיים לעמוד בעומס הלחץ הנדרש בטרימסטר שלישי להריון. התסמונת כוללת פגיעה בשכבת האנדותל, מה שמהווה מכנה משותף בינה ובין מחלות אחרות כדוגמת תרומבוציטופניה (שעשויה לנבוע מסיבות נוספות כגון ארגמנת תרומבוציטופנית חיסונית) ואי ספיקת כליות חריפה (שעשויה לנבוע מדלקת כבד נגיפית). הגדלת ההבנה של הפאתופיזיולוגיה של תסמונת HELLP עשויה לשפר את דיוק האבחון, במיוחד בשלבים הראשונים להתפתחותה. הדבר עשוי להוביל להתקדמות במניעה, בניהול ובטיפול בתסמונת, דבר שיגדיל את הסבירות להישרדות והחלמה גם של האם וגם של העובר.
פתופיזיולוגיה > דלקת וקרישה

כתוצאה מפגיעה בתאי האנדותל, החולה חווה תגובות פתולוגיות רבות כגון עיוות כלי דם, וטסיות דם, יחד עם ירידה בשחרור חומרים מרפי שרירים חלקים ועליה בגורם וון וילברנד (אנגלית: Von Willebrand factor), אשר מובילות להפעלת אשד קרישה (אנגלית:coagulation cascade) ולהיווצרות זיהום. התגובות הפתולוגיות הולכות ומחמירות לאורך הזמן, אפילו עד לגרימת מוות. רכיבים מהשיליה, וביניהם תאים של חלבונים ממערכת החיסון, יוצרים קשר עם מערכת החיסון והאנדותל של האם, ומגבירים את הזיהום ואת הקרישה. הדבר מגביר גם את ריכוזי תאי הדם הלבנים וחלבוני האינטרלוקין (אנגלית: interleukin) באם.
פתופיזיולוגיה > המולזיה

תמס דם, הוא מצב בו מפורקים תאי הדם האדומים, מה שמביא לשחרור תוצרי הפירוק לפלסמת הדם. אם קורית ברמות גבוהות, היא עשויה להתדרדר לכדי לאנמיה המוליטית. כתוצאה מהמצאות שברי כדוריות אדומות בפלסמה, ישנה עלייה ברמת הלקטט דהידרוגנאז (חומצה לקטית, אנגלית: LDH), וכן עליה ברמות ההמוגלובין והבילירובין הלא-ישיר. החומצה הלקטית (LDH) וההמוגלובין מגיבים בדם, ומתחברים מאוחר יותר לסרום בילירובין (אנגלית:bilirubin) או להפתוגלובין (אנגלית:haptoglobin).
פתופיזיולוגיה > תרומבוציטופניה

מיעוט טסיות דם. בתסמונת HELLP ישנה חשיפה מוגברת של טסיות לגורם וון וילברנד. כתוצאה מכך, נוצרת באם מיקרואנגיופתיה תרומבוטית (אנגלית: TMA), אשר עלולה להתפתח ולהוביל לתרומבוציטופניה.
פתופיזיולוגיה > עליה באנזימי כבד

במהלך אשד הקרישה, הפיברין מופרש בכבד ומוביל לחסימה סינוסיאלית בו ולגודש בכלי הדם, מה שמגביר את הלחץ התוך-תאי. במקרי תסמונת HELLP מאובחנת לרוב עליה בערכי אנזים הכבד אספרטאט טרנסאמינאזה (אנגלית: AST) מעל 70 IU / L. בעקבות המיקרואנגיופתיה תרומבוטית, נוצרת הפרעה בזרימת הדם הכוללת בכבד והנזקים מחריפים. באופן כללי, תפקוד לקוי של האנדותל והפרעות בתפקוד הכבד גורמות לתפקוד לקוי בכלל הגוף, ומוביל לעיתים קרובות לנמק בכבד, לדימומים ולקרע.
אבחון > אבחנה

אבחון מוקדם ומדויק, אשר מסתמך על בדיקות מעבדה ובדיקות הדמיה, הוא חיוני לטיפול ולניהול המחלה, ומפחית באופן משמעותי את שיעור התחלואה. עם זאת, אבחנת התסמונת מאתגרת, במיוחד בשל השתנות התסמינים בין המטופלות וחוסר הסכמה בקרב גורמים רפואיים באשר לתסמינים המעידים על המחלה. הדמיון שיש בין תסמיני תסמונת HELLP לבין מצבי הריון אחרים, והימצאותם של מאפייני הריון נורמליים ביניהם, מובילים למקרים רבים של חוסר אבחנה או, לעיתים קרובות יותר, לכדי אבחנה מאוחרת.
אף על פי כן, קיים קונצנזוס כללי לגבי שלושת התסמינים העיקריים של תסמונת HELLP, הכוללים הפרעות בתפקוד הכבד, תרומבוציטופניה ואנמיה המולטית בחולות החשודות ברעלת הריון.
משטח דם לעיתים קרובות מפגינים חריגות אשר מצביעות על היווצרות נזק לתאי הדם האדומים.
ניתן לזהות תומבוציטופניה, שהיא פגיעת הדם המוקדמת ביותר המופיעה בכל חולי תסמונת HELLP, באמצעות ספירת טסיות נמוכה (מתחת ל-100X109 L-1) או על ידי בדיקת רמות המטבוליטים של הפיברין ואנטיתרומבין III.
רמות גבוהות של חלבונים מסוימים, ובפרט של לקטט דהידרוגנאז (אנגלית: LDH), אלנין טרנסאמינזה (אנגלית: ALT), ואספרטאט טרנסאמינאזה (אנגלית: AST), מעידים על תפקוד לקוי של הכבד. רמות גבוהות באופן חריג של חלבונים אלו עשויות להעלות באופן משמעותי את הסיכון לתמותה אימהית:
רמות לקטט דהידרוגנאז LDH> 1,400 IU / L
רמות אספרטאט טרנסאמינאזה AST> 150 IU / L
רמות אלנין טרנסאמינזה ALT> 100 IU / L
ישנם מספר קריטריונים קליניים אחרים, אך פחות מוחלטים, המשמשים גם הם לאבחנה של תסמונת HELLP לצד הקריטריונים הקליניים המרכזיים שלה:
יתר לחץ דם עם לחץ סיסטולי ולחץ דיאסטולי מעל 160 מ"י כספית ו-110 מ"מ כספית, בהתאמה.
פרוטאינוריה, לויקוציטוזיס ורמות גבוהות של חומצת שתן (גבוהה מ-7.8 מ"ג).
ירידה רמות חלבון ההפטוגלובין וההמוגלובין בסרום הדם.
הגדלת רמות הבילירובין בסרום והפרעות ראייה.
בדיקות הדמיה, כגון אולטרסאונד, טומוגרפיה או דימות תהודה מגנטית (אנגלית: MRI), משמשות לאבחון נכון של תסמונת HELLP בחולות עם חשד לתפקוד לקוי של הכבד.
אבחון > סיווג

מערכת סיווג, שפותחה במיסיסיפי, מודדת את חומרת התסמונת תוך שימוש בספירת הטסיות הנמוכה ביותר בחולות, לצד הופעת שני הקריטריונים הקליניים העיקריים האחרים. דרגה I היא החמורה ביותר, עם סיכון גבוה יחסית לתחלואה ולתמותה, בהשוואה לשתי המעמדות האחרים.
דרגה 1 - תסמונת HELLP המאופיינת בספירת טסיות מתחת ל-50,000 / μL.
דרגה 2 - תסמונת HELLP האופיינת בספירת טסיות של 50,000-100,000 / μL.
דרגה 3 - תסמונת HELLP המאופיינת בספירת טסיות של 100,000-150,000 / μL.
מערכת סיווג נוספת, שהוצגה בממפיס, מסווגת את תסמונת HELLP על סמך הביטוי שלה בצורת סימפטומים בחולות:
ביטוי חלקי של התסמונת מאופיין בביטוי של אחד או שניים מקריטריוני האבחון העיקריים.
הביטוי המלא של התסמונת מאופיין בביטוי של כל שלושת קריטריוני האבחון העיקריים.
טיפול

הטיפול המומלץ היחיד והיעיל ביותר הידוע כיום הוא לידה של התינוק בהקדם האפשרי (בייחוד כאשר ההריון הוא מעל 34 שבועות), שכן הסימפטומים באם הולכים ונעלמים בהדרגה לאחר הוצאת השלייה. לידה מהירה הוא האפשרות היחידה לטיפול במקרים עם כשל רב-מערכתי, דימום וסכנה משמעותית לעובר. עם זאת, במקרים פחו חמורים, ישנן תרופות מסוימות המשמשות להקלה בתסמינים ספציפיים, ובהן תרופות להורדת לחץ דם וביצוע עירויי דם.
קורטיקוסטרואידים (אנגלית: Corticosteroids) הם בעלי תועלת לא ברורה, אם כי יש ראיות לכך שהם יכולים להגדיל את מספר טסיות הדם של האם. אם ההריון בשלב שאינו מתקדם מספיק לבצוע לידה, ניתן להשתמש בקורטיקוסטרואידים כדי להאיץ את התפתחות הריאות של התינוק, ולאחר מכן לבצע לידה.
פרוגנוזה

תסמינים המופיעים בלוקות בתסמונת HELLP כוללים: דמם בלתי נשלט, קרע בכבד, פרכוסים, אי-מתן שתן ואי-ספיקת כליות, דימום במוח ואף תמותת האם. נציין, כי עם טיפול, תמותת האם קורית בכ -1% מהמקרים. סיבוכים כגון היפרדות שליה, אי ספיקת כליות חריפה, המטומה בכבד, נזק קבוע של הכבד, וניתוק רשתית, מתרחשים בכ -25% מהנשים הלוקות בתסמונת. ישנם כ-73–119 מקרי תמותה בין לידתית (לידת מת או מוות בינקות) לכל 1,000 מקרים של תינוקות לאישה עם תסמונת HELLP. כ-40% מהתינוקות לאמהות עם תסמונת זו קטנים עבור גיל ההיריון, כנראה בשל הפרעה בזרימת הדם לשיליה. רמת חוסר בשלות התינוק משפיעה יותר לרעה על מצבם של התינוקות מאשר הימצאות תסמיני HELLP חריפים באם.
אפידמיולוגיה

תסמונת HELLP משפיעה על 10-20% מחולות ברעלת הריון והיא סיבוך ב-0.5-0.9% מכלל ההריונות. האוכלוסייה אשר לה הסיכוי הגבוה ביותר ללקות בתסמונת HELLP היא נשים קווקזיות מעל גיל 25. כאשר התסמונת מופיעה לפני הלידה, ב-70% מהמקרים התופעה מתבטאת בשליש השלישי להריון, ב-10% מהמקרים, התסמינים מופיעים לפני השליש השלישי להריון, וב-20% מהמקרים הסימפטומים מופיעים לאחר השליש השלישי. נציין, כי ב-30% מהמקרים, תסמונת HELLP מופיעה לאחר הלידה.
היסטוריה

תסמונת HELLP זוהתה כישות קלינית מובהקת (בניגוד לרעלת הריון חמורה) על ידי ד"ר לואי וינשטיין בשנת 1982. במאמר שפורסם בשנת 2005, כתב וינשטיין כי המוות הבלתי מוסבר שלאחר הלידה של אישה שלקחתה בהימוליזה, תפקוד כבד חריג, תרומבוציטופניה והיפוגליקמיה הניע אותו לבחון את הספרות הרפואית ולמצוא מידע על נשים דומות. הוא מצא כי מקרים עם סמפטומים של תסמונת HELLP דווחו כבר בשנת 1954.
ראו גם

רעלת היריון
I Can See Clearly Now

| --- | --- |

 סינגל בביצוע ג'וני נאש
 יצא לאור:  1972 
 סוגה:  רגאיי 
 שפה:  אנגלית 
 כתיבה:  ג'וני נאש 
 לחן:  ג'וני נאש 
 
"I Can See Clearly Now" הוא שיר שנכתב והוקלט לראשונה על ידי הזמר-יוצר האמריקני ג'וני נאש. הוא יצא כסינגל המוביל של האלבום I Can See Clearly Now ‏(1972), וזכה להצלחה גדולה בארצות הברית ובבריטניה, כשהגיע למקום הראשון במצעד בילבורד הוט 100 ובמצעד מגזין קאש בוקס. כן הגיע למקום הראשון במצעדים הקנדי והדרום-אפריקאי. השיר זכה לאורך השנים למספר גרסאות כיסוי, כולל זו של לי טאוורס שזכתה להצלחה והגיעה למקום ה-19 במצעד ההולנדי ב-1982, וזו של ג'ימי קליף שנכללה בפסקול הסרט "ג'מייקה מתחת לאפס" והגיעה למקום ה-18 במצעד בילבורד הוט 100 ב-1993.
כתיבה והקלטה

נאש כתב את השיר ותחילה הקליט גרסה לבדו, לאחר מכן הקליט אותה שוב בלונדון עם חברי להקת Fabulous Five Inc, כשהוא משמש כמפיק. העיבוד והסגנון הכללי של השיר שואב השפעה מסגנון הרגאיי - נאש שיתף פעולה קודם לכן עם אחד מהאמנים המובילים ביותר של התחום, בוב מארלי, והשיר שאב השראה מסגנונו של מארלי.
במצעדים

לאחר חודש ראשון סולידי במצעדים, הסינגל עשה קפיצה מפתיעה מהמיקום ה-20 למיקום החמישי ואז לראשון במצעד בילבורד הוט 100 ב-4 בנובמבר 1972. הוא נותר בראש המצעד במשך ארבעה שבועות, ובהמשך אותן ארבעה שבועות גם צעד בראש המצעד העכשווי למבוגרים. הסינגל קיבל לבסוף סינגל זהב מארגון ה-RIAA.
מכירות

סינגל זהב - בריטניה
סינגל זהב - ארצות הברית
גרסתו של ג'ימי קליף

| --- | --- |

 סינגל בביצוע ג'וני נאש
 מתוך האלבום פסקול הסרט ג'מייקה מתחת לאפס
 יצא לאור:  1972 
 סוגה:  רגאיי-פופ
 שפה:  אנגלית 
 בי-סייד:  "Sweet Jamaica" מאת טוני רבל
 אורך:  3:16
 חברת תקליטים:  קולומביה רקורדס
 כתיבה:  ג'וני נאש 
 לחן:  ג'וני נאש 
 
זמר הרגאיי הג'מייקני ג'ימי קליף הקליט גרסת כיסוי לשיר לפסקול הסרט ג'מייקה מתחת לאפס משנת 1993.  הוא יצא כסינגל ב-1993 בלייבל Chaos של קולומביה רקורדס, והגיע למקום ה-18 במצעד בילבורד הוט 100. זה היה הסינגל הראשון של קליף שהגיע לבילבורד 100 מזה 25 שנה והוא הסינגל שלו שהגיע למיקום הגבוה ביותר בארצות הברית. השיר הגיע למקום הראשון בצרפת, איסלנד וניו זילנד. סקוט המילטון קנדי ביים את הקליפ לגרסה זו.
גרסתו של ג'ימי קליף > ניתוח המבקרים המוזיקליים

לארי פליק ממגזין Bilboard כתב, "קליף מצליח להפיח חיים חדשים בשיר הזוכה לגרסאות כיסוי לעיתים קרובות. סגנון ההגשה הנינוח שלו מתאים לעיבוד, היחסית נאמן למקור (למעט נגיעות רגאיי). הסינגל כבר זוכה לתשבחות, ומהווה הימור טוב למדי לסינגל שיגיע לטופ 40."
גרסתו של ג'ימי קליף > מכירות

סינגל זהב - צרפת
סינגל פלטינה - ניו זילנד
גרסאות כיסוי נוספות

גרסה מאת ריי צ'ארלס נכללה באלבומו מ-1977 True to Life ובשנת 2021 באוסף True Genius.
הלהקה האירית Hothouse Flowers הוציאה גרסה כסינגל השני מאלבומה Home ב-1990. הוא הגיע למקום ה-5 באירלנד,  למקום 22 באוסטרליה  ולמקום ה-23 בבריטניה.
גרסה של לי טאוורס הגיעה למקום ה-19 במצעד ההולנדי, ופורסמה באלבומו מ-1982 New York.
שלישיית הולי קול ביצעו גרסת כיסוי לשיר באלבומם מ-1993 Don't Smoke in Bed.
הזמר הצרפתי קלוד פרנסואה הקליט גם גרסה לשיר הזה בשם "Toi et le soleil".
וילי נלסון ביצע גם הוא גרסה לשיר, שנכללה באלבום Stardust (גרסת 1999).
הרפובליקה של קונגו (לאופולדוויל)

חוקת הרפובליקה הדמוקרטית של קונגו משנת 1964
הרפובליקה של קונגו (בצרפתית: République du Congo) הייתה מדינה ריבונית במרכז אפריקה, שנוצרה עם עצמאותה של קונגו הבלגית ב-1960. מ-1960 עד 1966, המדינה נודעה גם כקונגו-לאופולדוויל (על שם בירתה) כדי להבדיל אותה משכנתה מצפון-מערב, הנקראת גם הרפובליקה של קונגו, שכונתה לחלופין המכונה "קונגו-ברזוויל". ב-1964 שונה שמה הרשמי של המדינה ל"רפובליקה הדמוקרטית של קונגו",  אך שתי המדינות המשיכו להיות מובחנות בבירותיהן; עם שינוי שמה של לאופולדוויל לקינשאסה ב-1966, היא נודעה גם כקונגו-קינשאסה. לאחר שג'וזף דזירה מובוטו, ששמו שונה למובוטו ססה סקו ב-1972, מפקד הצבא הלאומי, השתלט על המדינה, היא הפכה לרפובליקה של זאיר ב-1971. היא הפכה שוב לרפובליקה הדמוקרטית של קונגו ב-1997. התקופה שבין 1960 ל-1964 מכונה הרפובליקה הקונגולית הראשונה.
שלטון קולוניאלי

התנאים בקונגו השתפרו בעקבות השתלטות ממשלת בלגיה ב-1908 על מדינת קונגו החופשית, שהייתה רכושו האישי של המלך הבלגי. כמה שפות בנטו נלמדו בבתי ספר יסודיים, תופעה נדירה בחינוך הקולוניאלי. רופאים קולוניאליים הפחיתו מאוד את התפשטות טריפנוזומיאזיס אפריקאית, הידועה בכינויה מחלת שינה.
במהלך מלחמת העולם השנייה השיג צבא קונגו הקטן מספר ניצחונות נגד האיטלקים במזרח אפריקה. קונגו הבלגית, שהייתה גם עשירה במרבצי אורניום, סיפקה את האורניום ששימש את ארצות הברית לבניית הנשק האטומי ששימש בהפצצות על הירושימה ונגסקי באוגוסט 1945.
הממשל הקולוניאלי ביצע מגוון רפורמות כלכליות לשיפור התשתיות: רכבות, נמלים, כבישים, מכרות, מטעים ואזורי תעשייה. העם הקונגולזי, לעומת זאת, חסר כוח פוליטי והתמודד עם אפליה משפטית. כל המדיניות הקולוניאלית הוכרעה בבריסל ולאופולדוויל. מזכיר המושבה הבלגית והמושל הכללי, שאף אחד מהם לא נבחר על ידי העם הקונגולי, החזיק בכוח מוחלט.
בקרב העם הקונגולי, ההתנגדות נגד משטרו הלא דמוקרטי גברה עם הזמן. בשנת 1955, המעמד הגבוה בקונגו (מה שנקרא "évolués"), שרבים מהם התחנכו באירופה, יזם מסע לסיום אי השוויון.
משבר קונגו

במאי 1960, מפלגת MNC או Movement National Congolais, בראשות פטריס לומומבה, ניצחה בבחירות לפרלמנט, ולומומבה מונה לראש הממשלה. ז'וזף קסא-וובו מאבאקו נבחר לנשיא על ידי הפרלמנט. מפלגות אחרות שהופיעו כללו את Parti Solidaire Africain (PSA), בראשות אנטואן גיזנגה, ואת Parti National du Peuple (PNP), בראשות אלברט דלוו ולורן מבריקו.
קונגו הבלגית קיבלה עצמאות ב-30 ביוני 1960. ב-1 ביולי שלח לומומבה הודעה לאו"ם בבקשה לחברות, וקבע כי קונגו "מקבלת ללא סייג את ההתחייבויות שנקבעו באמנת האו"ם ומתחייבת לקיים אותה בתום לב מוחלט".  מזכ"ל האו"ם דאג המרשלד התקשר למשרד החוץ, והצביע על הקושי בקבלת המדינה לאו"ם בשמה מול בקשה נוספת לחברות מקונגו השכנה, המתכוננת לעצמאות משליטת צרפת. משלחת נשלחה מברזוויל, בירת קונגו הצרפתית, ללאופולדוויל כדי לפתור את העניין. בסופו של דבר, הוחלט כי קונגו הבלגית לשעבר תוכר כרפובליקה של קונגו או קונגו-לאופולדוויל ואילו קונגו הצרפתית לשעבר תוכר כרפובליקה הקונגולית או קונגו-ברזוויל.  בעקבות משאל עם חוקתי ב-1964 שונה שמה ל"רפובליקה הדמוקרטית של קונגו", וב-1971 שונה שוב ל"רפובליקה של זאיר".
משבר קונגו > תנועות בדלנות

זמן קצר לאחר העצמאות, מחוזות קטנגה (בראשות מואיז צ'ומבה) ודרום קסאי ניהלו מאבקי ניתוק נגד ההנהגה החדשה.
אירועים לאחר מכן הובילו למשבר בין הנשיא ז'וזף קסא-וובו לראש הממשלה פטריס לומומבה. ב-5 בספטמבר 1960 פיטר קסא-וובו את לומומבה מתפקידו. לומומבה הכריז על פעולתו של קסא-וובו כ"בלתי חוקתית" והתפתח משבר בין שני המנהיגים.
לומומבה מינה בעבר את ג'וזף מובוטו לראש המטה של צבא קונגו החדש, Armee Nationale Congolaise (ANC). תוך ניצול משבר המנהיגות בין קאסה-ובו ללומומבה, מובוטו זכה לתמיכה מספקת בתוך הצבא כדי לעורר פעולה מרדנית. עם תמיכה כספית מארצות הברית ובלגיה, מובוטו שילם תשלומים לחייליו כדי ליצור את נאמנותם. הסלידה של מעצמות המערב מקומוניזם ומאידאולוגיה שמאלנית, באופן כללי, השפיעה על החלטתם לממן את פעולותיו של מובוטו לשמור על "סדר" במדינה החדשה על ידי הפיכה צבאית לטובת קסא-וובו.
ב-17 בינואר 1961, כוחות קטנגה, בתמיכת ממשלת בלגיה, שרצו לשמור על זכויות כריית נחושת ויהלומים בקטנגה ובדרום קסאי, הוציאו להורג את פטריס לומומבה וכמה מעוזריו בחוות חזירים ליד אליזבתוויל. משנת 1960 עד 1964 מאמץ שמירת השלום היה המבצע הגדול, המורכב והיקר ביותר שבוצע אי פעם על ידי האו"ם.
הפיכה

לאחר חמש שנים של חוסר יציבות קיצונית ותסיסה אזרחית, ג'וזף-דזירה מובוטו, שהיה בדרגת לוטננט גנרל, הפיל את קסא-וובו בהפיכה שנתמכה על ידי ה-CIA ב-1965.  הייתה לו את תמיכת ארצות הברית בשל התנגדותו הנחרצת לקומוניזם, וכוחו לחסום פעילות קומוניסטית באפריקה.
מובוטו הכריז על עצמו כנשיא למשך חמש שנים, ואמר שהוא צריך כל כך הרבה זמן כדי לבטל את הנזק שגרמו הפוליטיקאים בחמש השנים הראשונות לעצמאותה של המדינה. עם זאת, תוך שנתיים הוא הכריז על התנועה העממית של המהפכה כמפלגה החוקית היחידה במדינה. ב-1970, הוא הופיע לבדו בקלפי בבחירות הראשונות לנשיאות במדינה. שבועיים לאחר מכן, נבחרה רשימה יחידה של מועמדי PMR לבית המחוקקים. לכל דבר ועניין, הרפובליקה הדמוקרטית של קונגו הגיעה למעשה לקיצה, אך עברה שנה נוספת עד שמובוטו שינה רשמית את שמה של המדינה לזאיר.
דגלים/סמלים

דגל (1960–1963)
דגל (1966–1971)
סמל (1960–1963)
הערות שוליים

↑  "Zaire: Post-Independence Political Development", Library of Congress
↑  "Constitution de la République Démocratique du Congo du 1er août 1964" [Constitution of the Democratic Republic of the Congo of 1 August 1964]. Global Legal Information Network (בצרפתית). 1964. אורכב מ-המקור ב-2 באוגוסט 2012. נבדק ב-11 במאי 2012. {{cite web}}:  (עזרה)
↑  Prados, John (2006). Safe for Democracy: The Secret Wars of the CIA. Chicago: Ivan R. Dee. pp. 277–278. ISBN 9781566638234.
↑  Weissman, Stephen R. (2014-06-16). "What Really Happened in Congo". Foreign Affairs (באנגלית אמריקאית). No. July/August 2014. ISSN 0015-7120. נבדק ב-2017-09-25.
המשחקים הגאים בקליבלנד-אקרון (2014)

| --- | --- |
סמל המשחקים הגאים בקליבלנד-אקרון
סמל המשחקים הגאים בקליבלנד-אקרון
 עיר מארחת:  ארצות הברית קליבלנד, אוהיו, ארצות הברית ארצות הברית אקרון, אוהיו, ארצות הברית
 מדינות משתתפות:  50
 ספורטאים משתתפים:  8,000
 תחרויות:  37 ענפי ספורט
 טקס הפתיחה:  9 באוגוסט 2014
 טקס הנעילה:  16 באוגוסט 2014
 האצטדיון הראשי:  אצטדיון ריין אנרגי
 הערים שהתמודדו על האירוח:  בוסטון, וושינגטון די סי, מיאמי
 → קלן, 2010 פריז, 2018 ← 
המשחקים הגאים בקליבלנד-אקרון (2014), הוא האירוע העולמי התשיעי של תחרויות ספורט רב-ענפיות ואירועי תרבות מגוונים עבור נשים גברים המזהים עצמם כלהט"ב, שנערכו בין ה-9 ל-16 באוגוסט 2014 בערים קליבלנד ואקרון שבאוהיו, ארצות הברית. לפי הערכות, מעל 10,000 ספורטאים מיותר מ-60 מדינות השתתפו ב-37 אירועי ספורט ותרבות.
סיסמת המשחקים הייתה "לכו עד הסוף" (באנגלית: Go All Out).
ארגון המשחקים > המכרז לבחירת עיר מארחת

ב-29 באוקטובר 2008 הוכרזו ארבעת הערים שהגישו מועמדות לארח את המשחקים הגאים ב-2014: וושינגטון די. סי., קליבלנד, בוסטון ומיאמי, כולן מארצות הברית. סה"כ 14 ערים הביעו כוונה לארח את המשחקים. במהלך תהליך בחינת הערים מיאמי ביטלה את מועמדותה ב-15 במרץ 2009.
במטרה לשפר את מעמדה ביחס לערים האחרות מבחינת הקהילה הגאה, העבירה קליבלנד תקנה עירונית שאיפשרה רישום רשמי לזוגות להט"בים, שלא היה בעל הטבות כלשהן, אלא סימבולי בלבד. התקנה הובילה להפגנות ומחאות מצד כמרים ומנהיגי דת בעיר. בנוסף, העיר חברה לאיגוד הרודיאו הגאה הבינלאומי (אנ') והציעה להוסיף לראשונה את ספורט הרודיאו למשחקים. חברי ועדת המכרז של פדרציית המשחקים הגאים ציינו כי לא בהכרח יבחרו בעיר הכי "גיי פרנדלי", משום שרוצים לראות את ההשפעה של המשחקים על קבלה לקהילה הגאה ברחבי העולם. מסיבות אלו לא נתנו עדיפות מיוחדת לבוסטון, עיר בה יש זכויות להט"ב מתקדמות ביחס לערים האחרות.
ב-29 בספטמבר 2009 הכריזה פדרציית המשחקים הגאים כי בחרו בקליבלנד לארח את המשחקים ב-2014, בטקס שנערך בקלן, גרמניה, בה נערכו המשחקים ב-2010.
ארגון המשחקים > הכנת העיר ומימון

ב-13 באפריל 2013, הוכרז כי המשחקים הגאים ב-2014 יהיו הראשונים שיקבלו נותן חסות רשמי, אחרי שעמותת קליבלנד, קרן קהילתית שעוסקת בקידום הקהילות באזור העיר קליבלנד, הכריזה על מענק של רבע מיליון דולר לסיוע במימון המשחקים. בעקבות כך שונה שמם של המשחקים ל"המשחקים הגאים 2014 מוגשים על ידי עמותת קליבלנד". ארגונים מקומיים נוספים נרתמו לסייע להצלחת המשחקים, ביניהם כנסיית ישו המאוחדת (אנ'), שהפכה לכנסייה הראשונה שנתנה חסות למשחקים הגאים, ותאגיד ראיית החשבון ארנסט אנד יאנג.
ארגון המשחקים > מתקנים

במהלך המשחקים נערכו 37 תחרויות שונות שהתפרסו על אתרים רבים בשטח הערים קליבלנד ואקרון. פדרציית המשחקים הגאים הפיצה הוראות הגעה לכל אחד מהמתקנים שהיו בשימוש.
| תמונה | שם המתקן | שימוש |
| --- | --- | --- |
|  | אצטדיון קוויקן לואנס ארנה | טקס הפתיחה |
|  | המול בקליבלנד (אנ') | טקס הנעילה |
|  | אוניברסיטת קליבלנד (אנ') | כדורסל, קפיצה למים, שחייה, שחייה צורנית, טניס |
|  | מרכז וייל באוניברסיטת קייס וסטרן ריזרב | טניס שולחן, סקווש, ראקטבול, כדורמים, היאבקות |
|  | האודיטוריום הציבורי בקליבלנד (אנ') | בודיבילדינג, עידוד |
|  | מלון רנסאנס קליבלנד (אנ') | ריקוד, הטלת חיצים |
|  | גן החיות של קליבלנד (אנ') | אתלטיקה, ריצה |
|  | תיאטרון סטייס | תחרות המקהלות, להקות |
|  | פארק וונדי | כדורעף חופים |
|  | הנמל הצפוני, קליבלנד | טריאתלון |
|  | מרכז הכנסים האנטינגטון | כדורעף |
| תמונה | שם המתקן | שימוש |
| --- | --- | --- |
|  | קאנטרי קלאב "פיירסטון" (אנ') | גולף |
|  | תיאטרון קליבלנד (אנ') | תחילת/סיום ריצת מרתון |
|  | מרכז ג'ון אס. נייט (אנ') | אמנויות לחימה |
|  | אצטדיון פיירסטון (אנ') | סופטבול |
|  | אוניברסיטת אקרון (אנ') | אתלטיקה |
ארגון המשחקים > משלחת ישראל

משלחת ישראלית מטעם אגודת הלהט"ב השתתפה באירוע, בראשות מנכ"לית האגודה ומיכל שר חברת הוועד המנהל ובחסות "אדידס". המשלחת כללה 7 ספורטאים שזכו כולם במדליות, 10 מדליות בסך הכל, מהן 4 מדליות זהב, 4 מדליות כסף ו-2 מדליות ארד.
במסגרת אירועי התרבות במהלך המשחקים הופיעה הזמרת הישראלית מיטל דה רזון. אליה הצטרפו משלחת של אמנים, ביניהם אמיר פרישר גוטמן ודי ג'יי יואב ארנון.
השפעה

על פי הערכות כלכליות מוקדמות. המשחקים היו צפויים להשפעה כלכלית בסך 58 מיליון דולרים באזור קליבלנד. לפי מחקר שנערך בדצמבר 2014, ההשפעה הכלכלית של אירוח המשחקים באזור הייתה בסך 52.1 מיליון דולר.
השפעה > שיאים שנשברו

בגיל 99, איידה קילינג מניו יורק הפכה לאישה המבוגרת ביותר שהשתתפה בתחרות בינלאומית בריצת 100 מטר, וסיימה את הריצה ב-59.8 שניות.
בריאן ג'ייקובסון, אמריקאי בן כ-40, שבר את שיא העולם בשחיית 50 מטר חופשית מעל גיל 25 שהוא עצמו קבע שנה לפני כן, בזמן של 23:31 שניות.
קינון מקינון הפך לטרנסג'נדר הראשון שזכה במדליית זהב בתחרות הרמת משקולות לגברים.
ראו גם

2014 בספורט